এডুয়ার্ড শেভার্দনাদজে
এডুয়ার্ড আমভ্রোসিয়েভিচ শেভার্দনাদজে (জর্জীয়: ედუარდ შევარდნაძე, জর্জীয় উচ্চরণ: [ɛduard ʃɛvardnad͡zɛ]; রুশ: Эдуа́рд Амвро́сиевич Шевардна́дзе; জন্ম: ২৫ জানুয়ারি, ১৯২৮ - মৃত্যু: ৭ জুলাই, ২০১৪) জর্জিয়ার বিখ্যাত রাজনীতিবিদ ও কূটনীতিবিদ ছিলেন। সোভিয়েত ইউনিয়ন বিলুপ্তির পর ১৯৯২ থেকে ২০০৩ সাল পর্যন্ত জর্জিয়ার রাষ্ট্রপতি অথবা সমমানের দায়িত্ব পালন করেন। এরপূর্বে ১৯৮৫-৯০ ও ১৯৯১ সালে তিনি তৎকালীন সোভিয়েত সমাজতান্ত্রিক প্রজাতন্ত্রের পররাষ্ট্রমন্ত্রীরূপে কাজ করেন। গর্বাচেভ শাসনামলে তিনি অনেক সোভিয়েত বৈদেশিক নীতি বাস্তবায়নে দায়বদ্ধ ছিলেন। ২০০৩ সালে রক্তপাতহীন গোলাপ বিপ্লবের মাধ্যমে তিনি ক্ষমতাচ্যূত হনন।